**Zákazka s nízkou hodnotou (civilná)**

**podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(realizovaná formou výzvy na predkladanie cenových ponúk)**

**Výzva na predkladanie cenových ponúk**

**1. Obstarávateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina

Zastúpený: Ing. Ján Barienčík, PhD., konateľ   
Obchodný register: Okresný súd Žilina, Oddiel: Sro, Vložka číslo: 3510/L

IČO:                           36 007 099

DIČ: 2020447583  
IČ DPH:                    SK 2020447583

IBAN: SK19 0900 0000 0050 3504 4524

SWIFT: GIBASKBX

Bankové spojenie: Slovenská sporiteľňa, a.s.

Zapísaný: Obchodný register Okresného súdu Žilina, odd.: Sro, vložka č. 3510/L

Kontaktná osoba:       Mgr. Viera Blanárová, oddelenie verejného obstarávania  
Telefón:                      +421 415660168  
E-mail:                        viera.blanarova@dpmz.sk

Postup obstarávania: Dopravný podnik mesta Žiliny s.r.o. postupuje pri obstarávaní tejto zákazky ako obstarávateľ vykonávajúci vybrané činnosti v odvetví dopravy podľa § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Zákazka je obstarávaná postupom zákazky s nízkou hodnotou (ďalej aj ako „zákazka“) podľa § 117 vyššie cit. zákona.

**2. Názov zákazky**

**Deratizačné služby**

**3. CPV kód predmetu obstarávania**

90922000-6 Hubenie škodcov

90923000-3 Deratizačné služby

**4. Druh zákazky**

Služba

**5. Predpokladaná hodnota zákazky**

Obstarávateľ pre toto obstarávanie predpokladá hodnotu poskytovaných služieb povinnej jarnej a jesennej deratizácie v predpokladaných objektoch a miestach pre roky 2021, 2022, 2023 a 2024 vo výške **8 720,00**  EUR bez DPH.

**6. Opis predmetu zákazky a technická špecifikácia**

**Východzí stav:**

Obstarávateľovi vyplývajú povinnosti v zmysle §12, písm. e) zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov. Predmetom zákazky je obstarávanie služieb na výkon opatrenia na predchádzanie vzniku a šírenia prenosných ochorení zásahom proti škodlivým hlodavcom v jarnom a jesennom období.

**6.1Opis služby:**

1. **Deratizácia ako regulácia živočíšnych škodcov**

* zásah proti škodlivým hlodavcom, čiže komplex opatrení, zameraných na ničenie zdraviu nebezpečných a hospodársky škodlivých hlodavcov, na zníženie ich výskytu a udržanie ich stavu na prahu škodlivosti. Ide najmä o hlodavce, ako sú potkan hnedý (Rattus  
  norvegicus), potkan tmavý /krysa/ (Rattus rattus), myš domová (Mus musculus),  
  hraboš poľný (Microtus arvalis), hryzec vodný (Arvicola terrestris).
* vykonanie pravidelnej regulácie živočíšnych škodcov, hlodavcov   
  v jarných mesiacoch (marec-máj) a jesenných mesiacoch (september-november) na predpokladaných miestach, určených v elektronickej požiadavke/objednávke obstarávateľom a prípravkami, určenými a schválenými na tento účel.

1. **Kontrola a monitoring**

Obstarávateľ služby požaduje zisťovanie účinnosti každej vykonanej služby deratizácie.

* pri jarnej a jesennej deratizácii sa požaduje periodické zisťovanie účinnosti zásahu v objektoch obstarávateľa,
* obstarávateľ požaduje kontrolu objektov, teda „účinnosť zásahu“ po každej službe regulácie do 14tich dní, resp. do 2 (dvoch) týždňov od poskytnutej služby,
* v prípade neúspešného zásahu poskytnutej služby regulácie obstarávateľ požaduje opakovaný bezodplatný zásah,
* s kontrolou a monitoringom je požiadavka aj na bezodplatnú výmenu a dopĺňanie nástrah.

1. **Likvidácia**

* obstarávateľ požaduje **likvidáciu nebezpečného odpadu, t.j.** použitých prípravkov a obalov z nich,  odstránenie a likvidáciu starých nástrah, likvidáciu vedľajších produktov zásahu, t.j. uhynutých jedincov pri poskytovanej službe deratizácie,
* výkon služby zberu, odvozu a zneškodnenia/likvidácie musí byť podľa platnej legislatívy SR a EU v kategórii nebezpečný odpad v oblasti nakladanie so živočíšnym odpadom s ohľadom na prevenciu vzniku a šíreniu prenosných ochorení, zákon č.79/2015 Z. z. o odpadoch, Vyhláška č.365/2015 Z. z.

**Požiadavky likvidácie:**

* likvidáciu uchádzač (poskytovateľ) vykoná na základe platnej registrácie na túto činnosť alebo v rámci platného zmluvného vzťahu s likvidačnou spoločnosťou, pričom platí, že obstarávateľovi voči tretím stranám nevznikajú žiadne práva a povinnosti. Obstarávateľ má za to, že zásah bude uchádzač (poskytovateľ) vykonávať vo vlastnom mene a na vlastnú zodpovednosť,
* odvoz na vlastné náklady vlastnými dopravnými prostriedkami (vo vlastnej réžii),
* po vykonaní zásahu deratizácie je potrebné miesto výskytu uhynutých škodcov vyčistiť a vydezinfikovať.

***Dôležité:***

Početnosť požadovanej služby – povinnej jarnej a jesennej deratizácie počas platnosti zmluvy - je predpokladaná na 8 (osem) deratizácií. Miesta objektov obstarávateľa (viď Tabuľka č. 1) sú predpokladané a obstarávateľ si vyhradzuje právo, že skutočne ošetrená plocha sa môže líšiť od predpokladanej, ktorá je uvedená v tejto výzve v Tabuľke č. 1.

V prípade tzv. ohniskových výskytov živočíšnych, resp. ostatných škodcov, ktoré uchádzač zistí pri službe povinnej deratizácie, bude mať povinnosť o tejto skutočnosti informovať.

**6.2 Opis predpokladaného miesta poskytovania služieb**

Predmet zákazky sa predpokladá uskutočňovať v o**bjektoch obstarávateľa:**

1. prevádzkové priestory v administratívnej budove na ulici Kvačalova 2 v Žiline o výmere celkom 4 456,60 m2,
2. prevádzkové priestory na ulici Košická 2 v Žiline o výmere celkom 3 384,9 m2,
3. tri miesta transformátorov elektrického prúdu v Žiline, tzv. "meniarne“ o výmere  
   celkom 1155,18 m2,
4. jedno predajné miesto obstarávateľa na Námestí A. Hlinku v Žiline o výmere  
   celkom 15 m2,
5. jeden objekt v správe obstarávateľa na ulici Fatranská v Žiline o výmere celkom  
   85,26 m2,
6. rekreačné zariadenie obstarávateľa v obci Štrba o výmere celkom 153 m2.

Objekty na poskytovanie predmetu zákazky sú rozdelené podľa miest a vo výmere celkom bude predpokladaná požadovaná služba poskytovaná na predpokladanej ploche **9 249,94 m2**; miesta budú konkretizované v objednávke obstarávateľa. Obstarávateľ uvádza popis predpokladaných objektov a umiestnenie miest v nich v nasledovnej Tabuľke č. 1. Táto tabuľka, ktorá je aj súčasťou tejto výzvy, bude aj povinnou prílohou návrhu zmluvných a obchodných podmienok \_-  Príloha č. 3:

|  |  |  |  |  |  |  |
| --- | --- | --- | --- | --- | --- | --- |
| **Tabuľka č. 1** | |  |  |  |  |  |
| **Predpokladané objekty a výmery obstarávateľa pre poskytovanie služby povinnej deratizácie v jarných a jesenných mesiacoch** | | | | | | |
| Poradové č. objektu | **Názov objektu** | **Umiestnenie miesta v objekte** | | Označenie miesta v objekt**e** | **Plocha (m2)** | **Plocha spolu (m2)** |
| **I.** | **Prevádzka DPMŽ  na Kvačalovej ulici 2 v Žiline** | Administratívna  budova | a) vrátnica chodba | **I. 1** | 7,00 | **482,80** |
| b) miestnosť kávomat | 6,00 |
| c) chodby + vstupná hala | 131,00 |
| d) jedálen | 180,00 |
| e) bývalý bufet-garáž | 79,25 |
| f) prípravovňa, zádverie, sklad potravín, hygienické zariadenie | 79,55 |
| Dielňa opráv - T-BUS |  | **I. 2** | 1 320,00 | **3 606,00** |
| Kotolňa | 472,00 |
| Umyváreň + kompresorovňa+rozvodňa | 950,00 |
| Pomocné prevádzky +  Trafostanica | 864,00 |
| Dispečing | a) miestnosť pre vodičov, | **I. 3** | 9,20 | **36,80** |
| b) kuchynka | 12,60 |
| c) WC | 15,00 |
| Sklad šrotu a odpadu |  | **I. 4** | 126,00 | **331,00** |
| Sklad pneumatík a plynov | 205,00 |
| **II.** | **Prevádzka DPMŽ  na Košickej ulici 2 v Žiline** | | Dielňa opráv - A-BUS (opravárenské haly, kotolňa, sklad, chodby) | **II. 5** | 3 262,00 | **3 384,90** |
| Ubytovňa - vodiči | 122,90 |
| **III.** | **Miesta tranformátorov  el. prúdu v Žiline** | Meniareň na ulici Bajzova | podzemie = 187,95 m2  prízemie= 197,11 m2 | **III. 6** | 385,06 | **1 155,18** |
| Meniareň na ulici Veľká Oružná | 385,06 |
| Meniareň na ulici Priemyselná | 385,06 |
| **IV.** | **Predajné miesto DPMŽ v Žiline** | | Námestie Andreja Hlinku | **IV. 7** | 15,00 | **15,00** |
| **V.** | **Objekt v správe DPMŽ** | | Budova JAMA pri konečnej zastávke Fatranská, Vlčince | **V.8** | 85,26 | **85,26** |
| **VI.** | **Objekt DPMŽ v obci Štrba** | Dvojpodlažná chata v Štrbe | a) prízemie | **VI. 9** | 83,00 | **153,00** |
| b) poschodie | 70,00 |
| **Celková plocha / cena bez DPH** | | | | | | **9 249,94** |

**Technická špecifikácia:**

* Predmetom zákazy sú požadované služby deratizácie, cez použitie materiálov a prípravkov, monitoring a kontrola zásahu, doplnenie nástrah, likvidácia nebezpečného odpadu a likvidácia vedľajších živočíšnych produktov,
* Všetky žiadané služby predmetu zákazky obstarávateľ požaduje vykonať v súlade s platnou legislatívou SR,
* Deratizačné služby sú požadovaná vrátane všetkých nákladov, aj dopravných.
* Predmet zákazky bude vykonávaný na základe uzatvorenej zmluvy prostredníctvom elektronických objednávok v súlade s uloženými Opatreniami RUVZSR v súlade s platnou legislatívou SR a EÚ so zreteľom na VZN mesta Žiliny.
* Všetky použité prípravky pri výkone služby predmetu zákazky musia byť v čase použitia riadne schválené pre biocídne použitie (t.j., musia byť uvedené v Centre pre chemické látky a schválené Ministerstvom zdravotníctva SR).
* Služby predmetu zákazky musia byť poskytované výlučne osobami, odborne spôsobilými  
  na túto činnosť, rešpektujúc všetky vyhlášky a nariadenia v súlade s Platnou STN 466019, Zákonom č. 355/2007 Z. z. o ochrane, podpore a rozvoji verejného zdravia a   
  o zmene a doplnení niektorých zákonov, Nariadením vlády č. 355/2006 Z.z. o ochrane zamestnancov pred rizikami súvisiacimi s expozíciou chemickým faktorom pri práci a ďalšími súvisiacimi predpismi.

**6.3 Ďalšie  podmienky** k poskytnutiu deratizačných služieb sú uvedené v obchodných zmluvných podmienkach, ktoré sú neoddeliteľnou súčasťou tejto výzvy na súťaž v Prílohe č.3.

**Informácie k obhliadke:**

Obstarávateľ odporúča záujemcom vykonať obhliadku miesta realizácie poskytnutia služby deratizácie za účelom oboznámenia sa s rozsahom a povahou služieb v objektoch vyhlasovateľa, ktoré má záujem vykonávať.

Na základe vykonanej obhliadky a zistených skutočností, ktoré uchádzači potrebujú k určeniu návrhu ceny na predmet zákazky, uchádzač posúdi jednotlivé objekty s cieľom určiť, či a na ktorých miestach existuje aktivita zdraviu nebezpečných a hospodársky škodlivých a vypracuje dokument s názvom *Predbežný časový harmonogram výkonu deratizačných služieb (viď ods. 4, článok 5 návrhu obchodno-zmluvných podmienok)*, ktorý bude súčasťou Cenníka uchádzača, teda Prílohy č. 1. Uchádzač v tomto dokumente uvedie povinné údaje:

* uvedie miesto výkonu služby deratizácie v objektoch (viď Tabuľka č. 1 v tejto výzve),
* navrhne druh a  názov nástrahy alebo prípravku tak, aby výsledný efekt bol čo najvyšší. K uvedeným nástrahám poskytne uchádzač karty bezpečnostných údajov,
* navrhne predpokladaný termín výkonu povinnej deratizácie v jarných a jesenných mesiacoch.

Obhliadka objektov obstarávateľa bude realizovaná po dohode uchádzača s kontaktnou osobou obstarávateľa pre obhliadku, ktorou je Mgr. Monika Svrčková, [monika.svrčkova@dpmz.sk](mailto:monika.svrčkova@dpmz.sk), 041/5660138, MT: +421918892687.

Termín obhliadky si uchádzači dohodnú a potvrdia prostredníctvom e-mailu s kontaktnou osobou pre obhliadku a obhliadka sa uskutoční v lehote pred podávaním návrhov, najneskôr však do 9.2.2021.

**Informácie o komplexnosti zákazky**: Predmetná zákazka nie je rozdelená na časti.

**Informácia o variantom riešení**: Variantné riešenia sa nepripúšťajú.

**Informácia o elektronickej aukcii**: Elektronická aukcia sa neuplatňuje.

**7. Forma zmluvného vzťahu**

Obstarávateľ uzavrie s jedným úspešným uchádzačom Rámcovú dohodu o poskytovaní deratizačných služieb, uzatvorenej podľa § 269 a nasl. Obchodného zákonníka č. 513/1991 Zb. (ďalej aj ako „zmluva“) na obdobie 48 mesiacov od podpisu zmluvy. Návrh zmluvy je Prílohou 2 tejto Výzvy.

**8. Financovanie predmetu zákazky**

Predmet zákazky bude financovaný z finančných prostriedkov obstarávateľa.

Obstarávateľ neposkytne úspešnému uchádzačovi finančné zálohy ani preddavky na realizáciu predmetu zákazky.

**9. Jazyk v predmetnom verejnom obstarávaní a komunikácia**

Ponuka a tiež doklady v nej predložené, musia byť vyhotovené v štátnom jazyku Slovenskej republiky, t.j. v slovenskom jazyku. Doklady predložené v cudzom (pôvodnom jazyku) uchádzača musia byť zároveň predložené aj ako úradný preklad týchto dokladov do slovenského jazyka. Výnimka platí pre doklady predložené v českom jazyku. Tieto sú plne akceptované.

**Komunikácia a spôsob výmeny informácií:**

* zaslanie výzvy na predkladanie cenových ponúk subjektom: e-mailom;
* vysvetľovanie informácií uvedených vo Výzve na predkladanie cenových ponúk a týkajúcich sa predmetu zákazky: e-mailom;
* predkladanie ponúk zo strany uchádzača: **e-mailom** na adresu: viera.blanarova@dpmz.sk;
* vysvetľovanie informácií uvedených v dokladoch ponuky uchádzača: e-mailom;
* informácia o výsledku vyhodnotenia ponúk zaslaná uchádzačom: e-mailom;
* doručenie odsúhlasenej a úspešným uchádzačom potvrdenej zmluvy určenej na uzavretie: v listinnej forme na adresu sídla obstarávateľa;
* komunikácia v iných veciach súvisiacich so zákazkou: e-mailom;

**10. Ponuka uchádzača bude pozostávať z predloženia nasledovných dokladov:**

Uchádzač predloží obstarávateľovi v lehote do uplynutia termínu na predkladanie ponúk nasledovné doklady:

1. Uchádzač predloží doklad - **Cenník**. Tento dokument je ***Prílohou č. 1*** tejto Výzvy. Uchádzač v dokumente ***doplní údaj v červenom poli,*** ktorým je cena za 1m2 ošetrenej plochy v € bez DPH. Tento údaj bude automaticky prepočítaný do ostatných prázdnych riadkov tabuľky, ktorú obstarávateľ zavzorcoval, aby získal požadované údaje a aby uchádzačovi odstránil administratívnu záťaž. Konečným údajom z tohto výpočtu bude **cena služieb počas platnosti zmluvy v € bez DPH za predpokladanú ošetrenú plochu vo všetkých predpokladaných objektov obstarávateľa spolu.**

**Cenník – Príloha č. 1 slúži len za účelom vyhodnotenia zákazky.**

Uchádzač pre účely predloženia použije výlučne Prílohu č. 1 – Cenník k tejto výzve a tento dokument predkladá obstarávateľovi vyhotovený v elektronickej forme:

* 1. ako editovateľnú tabuľku
  2. ako scan vo formáte .pdf), opečiatkovaný a podpísaný oprávnenou osobou uchádzača

*Poznámka: Bunky v cenníku sú zavzorované spôsobom, aby obstarávateľ získal cenu služieb počas platnosti zmluvy za predpokladanú ošetrenú plochu spôsobom:*

* *údaj o cene za predpokladanú plochu miest v objektoch (cena za 1m2xm2 plochy),*
* *údaj o cene za predpokladanú plochu spolu (cena za 1m2xplocha spolu)*
* *údaj o cene za plochu spolu za 48 mesiacov (cena za predpokladanú plochu spolu x početnosť služby)*
* *údaj o cene služieb v € bez DPH za predpokladanú plochu – vyhodnocovanie kritérium*
* *údaj o cene služieb v € s DPH za predpokladanú plochu za 48 mesiacov v € bez DPH*

K Prílohe č. 1 – Cenníku uchádzač predloží **povinný** dokument s názvom ***Predbežný časový harmonogram výkonu deratizačných služieb***, ***tzv. deratizačný plán,*** vypracovaný podľa podmienok tejto výzvy a jej príloh (viac ods. 4, článok 5 návrhu obchodno-zmluvných podmienok). Dokument bude opečiatkovaný a podpísaný oprávnenou osobou uchádzača a vyhotovený v elektronickej forme (ako scan vo formáte .pdf).

1. Uchádzač predloží doklad - **Identifikačné údaje uchádzača a návrh na plnenie kritérií**. Tento dokument je ***Prílohou č. 2*** tejto Výzvy. Uchádzač vyplní v dokumente požadované údaje a tento dokument predkladá obstarávateľovi vyhotovený v elektronickej forme (ako scan vo formáte .pdf).

**!!! Upozornenie: Ceny, ktoré uvedie uchádzač v návrhu na plnenie kritérií *(Príloha č. 2)* a v Cenníku *(Príloha č. 1)* sú konečné a záväzné. Tieto ceny nie je možné po uplynutí lehoty na predkladanie ponúk viac meniť (smerom nahor, ani nadol). Ceny sa uvádzajú v EUR a centy (pokiaľ sa uvádzajú) sa zaokrúhľujú na dve desatinné miesta.**

**Do ceny musia byť zahrnuté všetky náklady, spojené s výkonom služby deratizácie, materiál, práca, likvidácia uhynutých živočíšnych škodcov a nespotrebovaných nástrah a obalov z nich, použitých prípravkov a ich obalov, kontrola a monitoring, dopravné náklady, poistné náklady.**

Subjekt, ktorý nie je platiteľom dane z pridanej hodnoty (DPH) v Slovenskej republike, upozorní na túto skutočnosť vo svojej ponuke na plnenie kritérií, v cenníku a v texte návrhu zmluvy (t.j. na vyznačených miestach v dokumentoch).

1. **Doklady** **preukazujúce osobné postavenie uchádzača:**

Uchádzač predloží:

1. Splnenie podmienky účasti podľa § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **čestným vyhlásením**, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Uchádzač použije formulár čestného vyhlásenia uvedený v ***Prílohe č. 4*** tejto Výzvy. Uchádzač Prílohu č. 4 vyplní, podpíše a predkladá ju obstarávateľovi v elektronickej forme (ako scan vo formáte .pdf).

Pre hospodárske subjekty (uchádzačov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (uchádzači) nepredkladajú doklad podľa písmena b) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

**b)** Splnenie podmienky účasti podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky**. Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa písmena b) tohto bodu Výzvy, nakoľko si ho obstarávateľ dokáže zabezpečiť a skutočnosti overiť v príslušnom informačnom systéme verejnej správy. Uchádzači so sídlom mimo územia Slovenskej republiky predkladajú doklad podľa písm. c) tohto bodu Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla uchádzača). Nie je požadovaný úradne overený doklad. Doklad sa predkladá v elektronickej forme (ako scan vo formáte .pdf).

Pre uchádzačov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e)platne zapísanú podľa vyššie cit. zákona, tak tieto subjekty (uchádzači) nepredkladajú doklad podľa písm. c) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

1. Uchádzač v ponuke predloží fotokópie platných dokladov

- platnú Registráciu na činnosť doklad podľa § 98 ods. 1, ods. 2 zákona č. 79/2015 Z.z. o odpadoch a o zmene a doplnení niektorých zákonov, ktorý vydáva orgán štátnej správy vo veciach odpadového hospodárstva.

- platné Osvedčenie o odbornej spôsobilosti na prácu s prípravkami na deratizáciu, teda na prácu s prípravkami na profesionálne použitie, vydané Regionálnym úradom verejného zdravotníctva.

Pre uchádzačov, ktorí podnikajú mimo územia SR, sú takýmito dokladmi ekvivalentné doklady o registrácii, ktorý vydáva autorizovaná osoba pre účely odpadového hospodárstva v mieste sídla podnikania navrhovateľa*.*

Doklady podľa bodu 4. uchádzač predloží ako scan platných kópií vo formáte pdf.

***Poznámka:***

Ak uchádzač pri poskytovaní služby deratizácie, v časti likvidácia, poskytuje službu na základe platného zmluvného vzťahu s likvidačnou spoločnosťou, upozorní na túto skutočnosť vo svojom návrhu.

1. Uchádzač v ponuke predloží doklad - **návrh zmluvných a obchodných podmienok**. Uchádzač použije ***Prílohu č. 3*** tejto Výzvy, ktorej obsahom je návrh obchodno-zmluvných podmienok. Do návrhu zmluvy uchádzač vpíše všetky potrebné údaje podľa predtlače.

Návrh zmluvy sa predkladá v ponuke ako naskenovaný dokument vo formáte .pdf.

Návrh zmluvy musí byť potvrdený podpisom osoby, ktorá je oprávnená podpisovať dokumenty za subjekt v zmysle informácií uvedených vo výpise z obchodného registra, živnostenského registra a pod. V prípade, že návrh zmluvy podpíše iná osoba, musí byť v ponuke predložený scan splnomocnenia na tento úkon vo formáte .pdf s úradne overenými podpismi.

Návrh zmluvy obsahuje nasledovné prílohy:

Tabuľka č. 1- Predpokladané objekty a predpokladané výmery pre poskytovanie služby

Predbežný časový harmonogram výkonu deratizačných služieb

Uchádzač v ponuke predkladá Tabuľku č. 1 a Predbežný časový harmonogram deratizačných služieb (ako súbor) iba v počte 1 ks, t.j. nie duplicitne.

1. Uchádzač v ponuke predloží doklad - **Čestné vyhlásenie**. Uchádzač na tento účel použije ***Prílohu č. 5*** tejto Výzvy. Do dokumentu čestného vyhlásenia uchádzač vpíše všetky potrebné údaje podľa predtlače a podpísaný dokument predkladá v ponuke naskenovaný vo formáte .pdf.

**11. Kritérium na vyhodnotenie ponúk**

Predložené ponuky budú vyhodnocované na základe najnižšej ceny.

Ponuky uchádzačov budú vyhodnotené na základe kritéria výberu úspešného uchádzača (hodnotiace kritérium), ktorým je **cena služieb celkom počas platnosti zmluvy v € bez DPH za predpokladanú ošetrenú plochu všetkých objektov spolu.** Vstupným údajom do výpočtu hodnotiaceho kritéria bude cena v € bez DPH za 1 m2, ktorá bude zároveň zmluvnou cenou.

Cena bude uvedená v Prílohe č. 1 - cenník a bude zahŕňať:

* náklady na poistenie všeobecnej zodpovednosti za škodu,
* všetky náklady, aj dopravné, súvisiace s výkonom služby regulácie, s nákladmi na použité pasce a prípravky, s kontrolou a monitoringom a likvidáciou nebezpečného odpadu,

**Pokyny k stanoveniu a uvádzaniu ceny:**

* Cenu uchádzač uvedie za 1 m2 do Prílohy č. 1 – Cenník (viac v bode 10.1 tejto výzvy).
* Cena uvedená v návrhu na plnenie kritérií *(Príloha č. 2*) a v cenníku *(Príloha č. 1*) musí byť stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
* Obstarávateľ je platiteľom dane z pridanej hodnoty (DPH) podľa legislatívy Slovenskej republiky.
* Ak uchádzač nie je platiteľom dane z pridanej hodnoty (DPH), na túto skutočnosť upozorní vo svojej ponuke.

Otváranie ponúk, predložených do súťaže, je neverejné a vykoná sa po uplynutí lehoty na predkladanie návrhov do súťaže.

Doručené ponuky budú vyhodnotené, či uchádzač splnil podmienky/požiadavky stanovené obstarávateľom na predmet zákazky a či uchádzač predložil všetky doklady, požadované obstarávateľom vo Výzve. V prípade, že uchádzač splnil všetky stanovené podmienky/požiadavky vo Výzve a predložil všetky požadované doklady, bude jeho ponuka vyhodnocovaná na základe hodnotiaceho kritéria. Stanovené bude umiestnenie uchádzačov v poradí a určený bude jeden úspešný uchádzač. Ak počas vyhodnotenia ponúk bude relevantné, obstarávateľ súťaže požiada uchádzača o vysvetlenie ponuky a určí primeranú lehotu na doručenie vysvetlenia.

Ponuky, predložené do súťaže, budú zoradené podľa výšky navrhnutej ceny, a to od najnižšej ceny po najvyššiu cenu (vzostupne). Úspešným uchádzačom (t.j. uchádzačom na prvom mieste v poradí) sa stane ten uchádzač, ktorý uviedol vo svojej ponuke, v porovnaní s ostatnými ponukami, **najnižšiu cenu v EUR bez DPH za predpokladanú ošetrenú plochu za 48 mesiacov**. Ostatným uchádzačom, ktorí navrhli vyššiu cenu, ako úspešný uchádzač, bude priradené umiestnenie v poradí vzostupným spôsobom, a to podľa výšky navrhnutej ceny. Uchádzači, ktorí sa umiestnia na druhom a ďalších miestach v poradí, budú vyhodnotení ako neúspešní uchádzači. V prípade, že do súťaže predloží ponuku iba jeden uchádzač, porovnávanie navrhnutých cien nebude v rámci vyhodnotenia realizované a obstarávateľ posúdi, či ponuku takéhoto uchádzača prijme, alebo uplatní možnosť zrušenia súťaže na základe vyhradeného práva v bode 17. tejto Výzvy.

**12. Forma, miesto a spôsob predkladania dokladov, ktoré tvoria ponuku uchádzača**

Uchádzač predkladá doklady, ktoré sú obsahom ponuky **výlučne elektronickou poštou (e-mailom)** **ako scan dokumentov v rozsahu podľa bodu 10. tejto výzvy a to vo formáte .pdf, ak nie je uvedené inak** a na adresu: viera.blanarova@dpmz.sk

Obstarávateľ akceptuje predloženie dokladov v ponuke vyhotovených aj v inom needitovateľnom formáte okrem formátu .pdf.

**13. Lehota na predkladanie ponúk**

Termín: 15.2.2021 **(vrátane tohto dňa)**

Ponuky predložené po lehote na predkladanie ponúk nebudú vyhodnotené. Predložené ponuky nemožno odvolať po uplynutí lehoty na predkladanie ponúk.

Platnosť cenových ponúk sa vzťahuje na obdobie poskytovania služieb, ktoré je uvedené v návrhu zmluvy.

**14. Lehota na vysvetľovanie informácií uvedených vo výzve a informácií týkajúcich sa predmetu zákazky**

Uchádzač môže požiadať obstarávateľa o písomné vysvetlenie informácií, ktoré sú uvedené vo výzve na predkladanie cenových ponúk a ktoré sa týkajú predmetu zákazky. Môže tak urobiť v termíne najneskôr do 9.2.2021. Žiadosť o vysvetlenie uchádzač zašle e-mailom na adresu obstarávateľa: viera.blanarova@dpmz.sk. Obstarávateľ bezodkladne, najneskôr do troch (3) dní odo dňa doručenia žiadosti o vysvetlenie podá záujemcovi/uchádzačovi písomne (e-mailom) vysvetlenie informácií a podmienok uvedených vo výzve a týkajúcich sa predmetu zákazky. Toto vysvetlenie spolu s otázkami zo žiadosti zašle súčasne všetkým osloveným subjektom a zverejní na svojom webovom sídle pri predmetnej zákazke. Ak bude potrebné, obstarávateľ primerane predĺži lehotu na predkladanie ponúk.

**15. Vyhodnotenie ponúk, informácia o výsledku vyhodnotenia cenových ponúk**

Po uplynutí lehoty na predkladanie ponúk obstarávateľ ponuky vyhodnotí, či uchádzač predložil všetky doklady požadované obstarávateľom vo výzve a či uchádzač splnil podmienky/požiadavky stanovené obstarávateľom na predmet zákazky. V prípade, že uchádzač splnil všetky stanovené podmienky/požiadavky vo výzve a predložil všetky požadované doklady, bude jeho ponuka vyhodnocovaná na základe hodnotiaceho kritéria, ktoré je uvedené v bode 11 tejto Výzvy. Stanovené bude umiestnenie uchádzačov v poradí a určený bude jeden úspešný uchádzač. Ak počas vyhodnotenia ponúk bude relevantné, obstarávateľ požiada uchádzača o vysvetlenie ponuky a určí lehotu na doručenie vysvetlenia.

Ponuky predložené obstarávateľovi sa zoradia podľa výšky ceny hodnotiaceho kritéria v EUR bez DPH a to od najnižšej ceny po najvyššiu cenu (vzostupne). Úspešným bude ten uchádzač, ktorý ponúkne najnižšiu cenu v EUR bez DPH za určené hodnotiace kritérium.

Ostatným uchádzačom, ktorí ponúkli vyššiu cenu ako úspešný uchádzač, bude priradené umiestnenie v poradí vzostupným spôsobom a to podľa výšky ceny v EUR bez DPH za hodnotiace kritérium. Uchádzači, ktorí sa umiestnia na druhom a ďalších miestach v poradí, budú vyhodnotení ako neúspešní uchádzači. V prípade, že ponuku predloží iba jeden uchádzač, porovnávanie ponúknutých cien nebude v rámci vyhodnotenia realizované a obstarávateľ posúdi (napr. v porovnaní s cenami dostupnými na trhu), či ponuku takéhoto uchádzača príjme, alebo uplatní možnosť zrušenia postupu zadávania zákazky na základe vyhradeného práva v tejto Výzve.

Obstarávateľ bezodkladne, najneskôr však do 22.2.2021 po vyhodnotení ponúk oznámi informáciu o výsledku vyhodnotenia ponúk každému uchádzačovi, ktorý predložil ponuku a informáciu o výsledku vyhodnotenia ponúk zverejní na svojom webovom sídle pri konkrétnej zákazke. Ak si to situácia v priebehu vyhodnocovania ponúk vyžiada, obstarávateľ si vyhradzuje právo v priebehu vyhodnocovania ponúk určiť novú lehotu na oznámenie informácie o výsledku vyhodnotenia ponúk, a to aj opakovane. Zmena tejto lehoty bude vždy písomne oznámená všetkým uchádzačom a zverejnená bude na webovom sídle obstarávateľa pri konkrétnej zákazke. Obstarávateľ zdokumentuje priebeh verejného obstarávania a záznam uchováva v dokumentácii z obstarávania zákazky.

**16. Postup po vyhodnotení ponúk**

Po odoslaní informácie o výsledku vyhodnotenia cenových ponúk obstarávateľ písomne (e-mailom) vyzve úspešného uchádzača k doručeniu potvrdených rovnopisov zmlúv v listinnej forme a informuje ho o ďalšom postupe pri uzavretí zmluvy.

**17. Doplňujúce informácie**

1. Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok tohto verejného obstarávania.
2. Obstarávateľ si vyhradzuje právo zrušiť postup zadávania zákazky v prípade, ak ponuka úspešného uchádzača alebo všetky predložené ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Tiež si vyhradzuje právo zrušiť obstarávanie predmetu zákazky, ak sa zmenili okolnosti , za ktorých bolo obstarávanie začaté, alebo môže postup zadávania zákazky zrušiť, pokiaľ bola obstarávateľovi predložená iba jedna cenová ponuka, resp. ak iba jedna cenová ponuka splnila všetky požiadavky obstarávateľa uvedené vo Výzve na predkladanie cenových ponúk.
3. Obstarávateľ si vyhradzuje právo zrušiť toto obstarávanie aj v prípade, ak na predmet zákazky nebola predložená v lehote na predkladanie ponúk žiadna ponuka.
4. Obstarávateľ si vyhradzuje právo zrušiť verejné obstarávanie zákazky aj v prípade, ak na predmet zákazky (vyhodnocovaná na základe najnižšej ceny) boli predložené dve alebo viaceré rovnaké ceny spolu v EUR bez DPH špecifikované vo výzve ako hodnotiace kritérium, ktoré sú z hľadiska posudzovania v rámci vyhodnotenia na základe hodnotiaceho kritéria zároveň najnižšie spomedzi hodnotených ponúk.

**18. Zoznam príloh k výzve**

Príloha č. 1\_Cenník

Príloha č. 2\_Identifikačné údaje uchádzača a návrh na plnenie kritérií

Príloha č. 3\_Návrh RD (obchodné a zmluvné podmienky)

Príloha č. 4\_Čestné vyhlásenie\_1

Príloha č. 5\_Čestné vyhlásenie\_2

Tabuľka č. 1\_Predpokladané objekty a predpokladané výmery pre poskytovanie služby

Zverejnenie zákazky: webové sídlo obstarávateľa

http://www.dpmz.sk/zakazky-s-nizkou-hodnotou/

**V Žiline, 2.2.2021**

Vypracovala: Mgr. Viera Blanárová, odd. verejného obstarávania

Za opis a technickú špecifikáciu služby zodpovedá: Ing. Henrich Varecha, PhD., námestník technického úseku

Výzvu a jej zverejnenie schvaľuje: Ing. Peter Ďurkovský, vedúci odd. verejného obstarávania